ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 50
Εφαρμογή των αποφάσεων 2368(2017) και
2396(2017) του Συμβουλίου Ασφαλείας του Οργανισμού Ηνωμένων Εθνών.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Το άρθρο 25 του Καταστατικού Χάρτη του ΟΗΕ,
όπως αυτός κυρώθηκε με τον α.ν. 585/1945 (Α΄ 242).
2. Το άρθρο 1 παρ. 1 του α.ν. 92 /1967 «περί εφαρμογής
αποφάσεων του Συμβουλίου Ασφαλείας των Ηνωμένων
Εθνών και περί εγκρίσεως και εφαρμογής συστάσεων
του Συμβουλίου Ασφαλείας και της Γενικής Συνελεύσεως» (Α΄ 139).
3. Τις διατάξεις του άρθρου 90 του Κώδικα της νομοθεσίας για την Κυβέρνηση και τα κυβερνητικά όργανα που
κυρώθηκε με το άρθρο πρώτο του π.δ. 63/2005 (Α΄ 98).
4. Την απόφαση του Υπουργού Εξωτερικών αριθμ.
Φ.4710/ΑΣ10089/14.2.2018 «Δημοσίευση της απόφασης 2368(2017) του Συμβουλίου Ασφαλείας αναφορικά
με το καθεστώς κυρώσεων κατά της Αλ-Κάϊντα και του
Ισλαμικού Κράτους (Α΄ 33).
5. Την απόφαση του Υπουργού Εξωτερικών αριθμ.
Φ.4710/ΑΣ 31637/31.5.2018 «Απόφαση 2396(2017) του
Συμβουλίου Ασφαλείας του Οργανισμού Ηνωμένων
Εθνών, αναφορικά με το καθεστώς κυρώσεων κατά της
Αλ-Κάϊντα και του Ισλαμικού Κράτους» (Α΄ 107).
6. Το γεγονός ότι από τις διατάξεις του παρόντος δεν
προκαλείται δαπάνη σε βάρος του προϋπολογισμού.
7. Την υπ’ αριθμ. 62/2019 γνωμοδότηση του Συμβουλίου της Επικρατείας μετά από πρόταση του Αντιπροέδρου
της Κυβέρνησης και Υπουργού Οικονομίας και Ανάπτυξης και των Υπουργών Εθνικής Άμυνας, Εξωτερικών,
Προστασίας του Πολίτη, Δικαιοσύνης, Διαφάνειας και
Ανθρωπίνων Δικαιωμάτων, Οικονομικών, Πολιτισμού και
Αθλητισμού, Υποδομών και Μεταφορών και Ναυτιλίας
και Νησιωτικής Πολιτικής, αποφασίζουμε:
Άρθρο 1
Τα μέτρα της περίπτωσης (α) του άρθρου 4 του
π.δ. 56/2005 «περί εφαρμογής των αποφάσεων
1388(2002), 1390(2002) και 1452(2002) του Συμβουλίου
Ασφαλείας του Οργανισμού Ηνωμένων Εθνών» (Α΄ 86)
εφαρμόζονται και σε χρηματοοικονομικές συναλλαγές
σε σχέση με οποιαδήποτε κεφάλαια, οικονομικούς πόρους ή δραστηριότητες που παράγουν εισόδημα προς
όφελος φυσικών προσώπων, ομάδων, επιχειρήσεων
και νομικών προσώπων που έχουν καταχωρηθεί στον
Κατάλογο Κυρώσεων του Ισλαμικού Κράτους στο Ιράκ
και το Λεβάντε (ISIL) και της Αλ-Κάϊντα, o oποίος έχει
καταρτιστεί σύμφωνα με τις αποφάσεις 1267(1999) και
1989(2011) του Συμβουλίου Ασφαλείας του Οργανισμού
Ηνωμένων Εθνών, συμπεριλαμβανομένων του εμπορίου
προϊόντων πετρελαίου, φυσικών πόρων, χημικών ή αγροτικών προϊόντων, όπλων ή αρχαιοτήτων από καταχωρη-
μένα φυσικά πρόσωπα, ομάδες, επιχειρήσεις και νομικά
πρόσωπα, της απαγωγής για λύτρα και των εσόδων από
άλλες εγκληματικές δραστηριότητες, όπως η εμπορία
ανθρώπων, οι εκβιασμοί και οι ληστείες τραπεζών.
Άρθρο 2
Η απαγόρευση άμεσης ή έμμεσης διάθεσης, κεφαλαίων, χρηματοοικονομικών περιουσιακών στοιχείων
ή οικονομικών πόρων της περίπτωσης (α) του άρθρου
4 του π.δ. 56/2005 «περί εφαρμογής των αποφάσεων
1388(2002), 1390(2002) και 1452(2002) του Συμβουλίου
Ασφαλείας του Οργανισμού Ηνωμένων Εθνών» (Α΄ 86)
εφαρμόζεται και στο άμεσο ή έμμεσο εμπόριο χημικών
και λιπαντικών ειδών.
Άρθρο 3
Η απαγόρευση άμεσης ή έμμεσης διάθεσης, κεφαλαίων, χρηματοοικονομικών περιουσιακών στοιχείων ή οι-
κονομικών πόρων της περίπτωσης (α) του άρθρου 4 του
π.δ. 56/2005 περιλαμβάνει και τις δωρεές, από έλληνες
υπηκόους ή από οποιαδήποτε πρόσωπα που βρίσκονται
στο ελληνικό έδαφος, σε φυσικά και νομικά πρόσωπα
που είναι καταχωρημένα στον Κατάλογο Κυρώσεων του
Ισλαμικού Κράτους στο Ιράκ και το Λεβάντε (ISIL) και της
Αλ-Κάϊντα, o oποίος έχει καταρτιστεί σύμφωνα με τις
αποφάσεις 1267(1999) και 1989(2011) του Συμβουλίου
Ασφαλείας του Οργανισμού Ηνωμένων Εθνών, καθώς
και σε φυσικά και νομικά πρόσωπα τα οποία ενεργούν
για λογαριασμό τους ή υπό τις οδηγίες τους.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
6 Ιουνίου 2019
ΤΕΥΧΟΣ  ΠΡΩΤΟ
Αρ. Φύλλου 84
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος A’ 84/06.06.2019
Άρθρο 4
Οι αρμόδιες αρχές της Ελληνικής Δημοκρατίας ενημερώνουν, εντός της προθεσμίας των τριάντα ημερών η
οποία προβλέπεται στην παράγραφο 12 της απόφασης
2199(2015) του Συμβουλίου Ασφαλείας του Οργανισμού
Ηνωμένων Εθνών, την Επιτροπή η οποία έχει συσταθεί
σύμφωνα με τις αποφάσεις 1267(1999) και 1989(2011)
του Συμβουλίου Ασφαλείας, για περιπτώσεις απαγόρευσης μεταφοράς, μέσω του ελληνικού εδάφους, πετρελαί-
ου, προϊόντων πετρελαίου, σπονδυλωτών διυλιστηρίων
και σχετικού υλικού καθώς και αρχαιοτήτων από ή προς
το Ισλαμικό Κράτος στο Ιράκ και το Λεβάντε (ISIL) και
το Μέτωπο Αλ-Νούσρα (ΑNF), καθώς επίσης και για την
έκβαση διαδικασιών που έχουν κινηθεί εναντίον φυσικών και νομικών προσώπων σε σχέση με τις ως άνω
δραστηριότητες.
Άρθρο 5
Το άρθρο 4 του π.δ. 42/2016 «εφαρμογή των αποφάσεων 2161(2014) και 2178(2014) του Συμβουλίου
Ασφαλείας του Οργανισμού Ηνωμένων Εθνών» (Α΄ 64)
αντικαθίσταται ως εξής :
«Οι αεροπορικές εταιρείες οι οποίες δραστηριοποιούνται στο ελληνικό έδαφος οφείλουν να παρέχουν στις
αρμόδιες ελληνικές αρχές, σύμφωνα με την εθνική νομοθεσία και το εφαρμοστέο διεθνές δίκαιο, εκ των προτέ-
ρων πληροφορίες για τους επιβάτες, ώστε να εντοπίζεται
η αναχώρηση από το ελληνικό έδαφος ή η απόπειρα
ταξιδιού σε αυτό, ή εισόδου σε αυτό ή διέλευσης από
αυτό, με πολιτικά αεροσκάφη, αλλοδαπών τρομοκρατών
μαχητών και φυσικών προσώπων που έχουν καταχωρηθεί στον Κατάλογο Κυρώσεων του Ισλαμικού Κράτους
στο Ιράκ και το Λεβάντε (ISIL) και της Αλ-Κάϊντα, o oποίος
έχει καταρτιστεί σύμφωνα με τις αποφάσεις 1267(1999)
και 1989(2011) του Συμβουλίου Ασφαλείας του Οργανισμού Ηνωμένων Εθνών.»
Άρθρο 6
Το άρθρο 5 του π.δ. 42/2016 «εφαρμογή των αποφάσεων 2161(2014) και 2178(2014) του Συμβουλίου
Ασφαλείας του Οργανισμού Ηνωμένων Εθνών» (Α΄ 64)
αντικαθίσταται ως εξής:
«Οι αρμόδιες αρχές της Ελληνικής Δημοκρατίας ενημερώνουν τα Κράτη ιθαγένειας ή κατοικίας ή επιστροφής,
διέλευσης ή μετεγκατάστασης καθώς και τους αρμόδιους
διεθνείς οργανισμούς, σύμφωνα με την εθνική νομοθεσία
και το εφαρμοστέο διεθνές δίκαιο, για κάθε περίπτωση
αναχώρησης από το ελληνικό έδαφος ή απόπειρας εισόδου ή διέλευσης μέσω του ελληνικού εδάφους αλλο-
δαπών τρομοκρατών μαχητών και φυσικών προσώπων
που έχουν καταχωρηθεί στον Κατάλογο Κυρώσεων του
Ισλαμικού Κράτους στο Ιράκ και το Λεβάντε (ISIL) και της
Αλ-Κάϊντα, o oποίος έχει καταρτιστεί σύμφωνα με τις
αποφάσεις 1267(1999) και 1989(2011) του Συμβουλίου
Ασφαλείας του Οργανισμού Ηνωμένων Εθνών.».
Στον Υπουργό Εξωτερικών αναθέτουμε τη δημοσίευση του παρόντος, στον ίδιο δε και στον Αντιπρόεδρο
της Κυβέρνησης και Υπουργό Οικονομίας και Ανάπτυξης
και στους Υπουργούς, Εθνικής Άμυνας, Προστασίας του
Πολίτη, Δικαιοσύνης, Διαφάνειας και Ανθρωπίνων Δικαιωμάτων, Οικονομικών, Πολιτισμού και Αθλητισμού,
Υποδομών και Μεταφορών και Ναυτιλίας και Νησιωτικής
Πολιτικής την εκτέλεσή του.
Αθήνα, 30 Μαΐου 2019
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Οι Υπουργοί
Αντιπρόεδρος της Κυβέρνησης
και Οικονομίας και Ανάπτυξης
Εθνικής Άμυνας
Εξωτερικών
ΙΩΑΝΝΗΣ ΔΡΑΓΑΣΑΚΗΣ
ΕΥΑΓΓΕΛΟΣ ΑΠΟΣΤΟΛΑΚΗΣ
ΓΕΩΡΓΙΟΣ ΚΑΤΡΟΥΓΚΑΛΟΣ
Δικαιοσύνης, Διαφάνειας
Προστασίας του Πολίτη
και Ανθρωπίνων Δικαιωμάτων
Οικονομικών
ΟΛΓΑ ΓΕΡΟΒΑΣΙΛΗ
ΜΙΧΑΗΛ ΚΑΛΟΓΗΡΟΥ
ΕΥΚΛΕΙΔΗΣ ΤΣΑΚΑΛΩΤΟΣ
Ναυτιλίας
Πολιτισμού και Αθλητισμού
Υποδομών και Μεταφορών
και Νησιωτικής Πολιτικής
ΜΥΡΣΙΝΗ ΖΟΡΜΠΑ
ΧΡΗΣΤΟΣ ΣΠΙΡΤΖΗΣ
ΦΩΤΙΟΣ - ΦΑΝΟΥΡΙΟΣ ΚΟΥΒΕΛΗΣ

[Source: 20190100084.pdf | Tokens: 6698]